text: 26-årig kvinde fundet i god behold
  21 september 2015 kl. 04.39
  Syd- og Sønderjyllands Politi meddeler, at en kvinde der søndag aften blev meldt savnet selv har meddelt, at hun er i god behold.
  26-årig kvinde fra Esbjerg-området blev meldt savnet i går aftes. På daværende tidspunkt var hun sidst set på Amager lørdag aften, men efter planen skulle hun have været retur i Esbjerg senere på aftenen for at afhente sin datter. Nu har hun selv givet lyd fra sig.
  - Den 26-årige kvinde ringede selv og fortalte, at hun var i god behold hos en veninde, siger vagtchef hos Syd- og Sønderjyllands Politi Kjeld Jørgensen til TV SYD.
  
  